De nordjyske togpassagerer har den seneste uges tid måtte spejde langt efter togene på perronen. De har nemlig været erstattet af togbusser under nedlukningen af de syv nordjyske kommuner Læsø, Frederikshavn, Hjørring, Brønderslev, Jammerbugt, Thisted og Vesthimmerland. Men tirsdag morgen er togene atter på skinnerne - og dermed er den nordjyske, kollektive trafik ét skridt tættere på at fungere normalt. Alle busser kører nemlig efter den normale plan, men det er dog kun elever med mødepligt og folk, der varetager en kritisk jobfunktion, der har lov at krydse grænsen mellem de åbne og lukkede kommuner. Der kører tog på strækningen mellem Hjørring og Hirtshals, Frederikshavn og Skagen samt Skørping og Aalborg. Du kan - som altid - finde den hurtigste måde at komme frem på i den kollektive trafik via Rejseplanen. Den finder du i App Store. Hør kundechef Mette Henriksen fra Nordjyllands Trafikselskab fortælle om åbningen af den kollektive trafik:

Referat:
Tirsdag morgen var de nordjyske tog atter på skinnerne, og alle busser kører også efter den normale køreplan. Det er dog stadig kun elever med mødepligt og folk med en kritisk jobfunktion, der må krydse mellem åbne og lukkede kommuner.